RESOLUCIÓN do 23 de marzo de 2023, da Dirección Xeral de Relacións Laborais, pola que se dispón a inscrición no rexistro e a publicación da acta da Comisión Paritaria do Convenio colectivo de guindastres móbiles autopropulsados de Galicia onde se aproban as táboas salariais para 2021-2022.
Consellería de Promoción do Emprego e Igualdade — III. Outras disposicións — 17/04/2023

Visto o texto da acta da Comisión Paritaria do Convenio colectivo de guindastres móbiles autopropulsados de Galicia onde se aproban as táboas salariais para 2021-2022, subscrito, o 16 de marzo de 2023, entre a representación da organización empresarial AERGAG e os representantes das organizacións sindicais UGT e CC.OO., e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 23 de marzo de 2023
En Santiago de Compostela o 16 de marzo de 2023, ás 12.00 horas, reúnense as persoas que a seguir se mencionan, que conforman a Comisión Paritaria do Convenio colectivo de guindastres móbiles autopropulsados de Galicia.
Parte sindical:
Pedro Beade Roel (CC.OO.).
Martín Martínez Figueiro (UGT).
Parte empresarial:
Saturnino Balderrábano Mayo.
Miguel Galego Castro.
José Carlos García Cumplido.
Xúntase a comisión paritaria para o efecto de contestar o requirimento efectuado pola autoridade laboral o 14 de marzo de 2023 (expediente: 82/01/0024/2023) respecto do convenio colectivo de guindastres móbiles autopropulsados de Galicia. Logo das oportunas deliberacións e debate sobre a cuestión obxecto da xuntanza, esta comisión paritaria acorda:
Primeiro. Ratificar o acordado na xuntanza do 29 de marzo de 2022, reproducido literalmente nos puntos que seguen, e modificar a linguaxe utilizada nas táboas salariais.
Segundo. As táboas salariais do ano 2022 actualizaranse cun incremento do 6,5 %, que se corresponde co incremento do IPC real do ano 2021. Acórdase tamén, por non producir lagoas na publicación, publicar as táboas de 2021, as cales quedan invariables, manténdose as de 2020. As ditas táboas, debidamente actualizadas, achéganse como anexo á presente acta.
Terceiro. Delegar, na persoa funcionaria do Consello Galego de Relacións Laborais que estes designen, a realización dos trámites necesarios para proceder ao rexistro, depósito e publicación do presente acordo ante a autoridade laboral competente.
Cuarto. A representación patronal comunica a súa vontade de ter por denunciada a totalidade do texto do convenio, así como o inicio de negociacións, dándose a representación sindical por notificada, polo que se procederá a convocar a mesa de negociación do convenio con vistas á súa actualización e adecuación á normativa vixente.
E non habendo máis asuntos que tratar, levántase a xuntanza ás 12.45 horas e as partes asinan a presente acta en proba de conformidade.